5.pielikums

PROJEKTĒŠANAS UZDEVUMS

objekta “Ūdeņraža trolejbusu remontdarbnīcas ēka – īslaicīgas lietošanas būve” Jelgavas ielā 37, Rīgā būvprojekta izstrāde, autoruzraudzība un būvdarbi

1. **Objekta pasūtītājs –** RP SIA “Rīgas satiksme”, Reģ.Nr.40003619950
2. **Ziņas par objektu**

|  |  |  |
| --- | --- | --- |
| **2.1.** | **Objekta nosaukums** | Darbnīca |
| **2.2.** | **Objekta adrese** | Jelgavas iela 37, Rīga |
| **2.3.** | **Zemes vienības kadastra apzīmējums** | 0100 054 0001 |
| **2.4.** | **Ēkas kadastra apzīmējums** | - |
| **2.5.** | **Būvniecības veids** | Jauna būvniecība |
| **2.6.** | **Būves grupa** | II grupa[[1]](#footnote-1) |
| **2.7.** | **Būves lietošanas veids** | 1251[[2]](#footnote-2) Rūpnieciskās ražošanas ēka; rūpnieciskās ražošanas telpu grupa |
| **2.8.** | **Kopējā platība** | ⁓225 m2 |
| **2.9.** | **Būvapjoms** | ⁓1800 m3 |
| **2.10.** | **Virszemes stāvu skaits (pazemes)** | 1 |
| **2.11.** | **Ekspluatācijas uzsākšanas gads** | - |

1. **Izstrādājamā dokumentācija un mērķis**

Būvprojekta minimālā sastāvā un būvprojekta izstrāde, kā arī autoruzraudzība Ūdeņraža trolejbusu remontdarbnīcas ēkai – īslaicīgas lietošanas būvei, atbilstoši projektēšanas uzdevuma, Būvniecības likuma, Ministru kabineta noteikumu un citu būvniecību reglamentējošo normatīvo aktu prasībām.

Ēkas projektējama atbilstoši projektēšanas uzdevuma prasībām.

1. **Izstrādājamās dokumentācijas apjoms un termiņš**

Projektētājs izstrādā būvprojektu minimālā sastāvā un būvprojektu.

Projektētājs nodrošina būvprojektēšanai nepieciešamo dokumentu un izejmateriālu saņemšanu, tai skaitā nepieciešamo tehnisko un īpašo noteikumu saņemšanu no attiecīgajām institūcijām.

Projektētājs izstrādā būvprojektu minimālā sastāvā, aizpilda būvniecības iesniegumu, saskaņo tos ar pasūtītāju un iesniedz Rīgas pilsētas būvvaldē (Būvniecības informācijas sistēmā, turpmāk – BIS) būvatļaujas saņemšanai.

Projektētājs izstrādā būvprojektu, saskaņo to ar pasūtītāju un iesniedz Rīgas pilsētas būvvaldē (BIS) atzīmes saņemšanai būvatļaujā par projektēšanas nosacījumu izpildi.

Būvprojektā jāizstrādā visas daļas, kas uzskaitītas būvprojekta sastāvā. Katras daļas risinājumu izstrādē ir jāņem vērā pasūtītāja prasības, kas norādītas projektēšanas laikā darba grupas sanāksmēs. Darba grupas sanāksmes, kurās piedalās pasūtītāja un projektētāja pārstāvji, organizējamas ne retāk vienu reizi mēnesī.

Būvprojekta izstrādes gaitā projektētājs ar pasūtītāju regulāri saskaņo būvprojekta risinājumus. Pēc pasūtītāja norādījumiem jāveic nepieciešamās korekcijas un papildinājumi būvprojektā.

Ja projektētājs, pamatojoties uz savu profesionālo un praktisko pieredzi, uzskata, ka būvprojekta saturu ir lietderīgi papildināt ar citām daļām vai sadaļām, tad projektētājs papildina būvprojekta saturu, saskaņojot to ar pasūtītāju.

Līguma termiņš projektēšanai un būvniecībai – 18 (astoņpadsmit) mēneši, t.sk. ar objekta nodošanu ekspluatācijā.

Akceptēts būvprojekts un atzīme būvatļaujā par projektēšanas nosacījumu izpildi – 10 (desmit) mēneši.

Akceptēts būvprojekts minimālā sastāvā un būvatļauja ar nosacījumiem - 5 (pieci) mēneši.

Termiņā ir iekļautas visas darbības, kas saistītas ar dokumentācijas saņemšanu un saskaņošanu ar tehnisko un īpašo noteikumu izdevējiem, kā arī visām atbildīgajām institūcijām un pasūtītāju. Noteiktajā termiņā projektētājs saņem atzīmi būvatļaujā par visu tajā ietverto projektēšanas nosacījumu izpildi.

 Projektētājs 5 (piecu) darba dienu laikā pēc būvvaldes akcepta iesniedz pasūtītājam būvprojekta minimālā sastāvā un būvprojekta dokumentāciju:

1. 2 (divos) eksemplāros elektroniskā veidā PDF un DWG formātā, būvdarbu tāmes XLS formātā;
2. 3 (trīs) eksemplāros drukātā veidā.

Dokumentācijai jābūt identiskai gan elektroniskā, gan drukātā veidā.

1. **Vispārīgās prasības**

Pirms projektēšanas darbu uzsākšanas projektētājam ir pienākums izvērtēt un dot atzinumu par ēkas būvniecības procesa ietekmi uz blakus esošo ēku, kā arī dot atzinumu par blakus esošajā ēkā paredzēto pārbūves būvdarbu (objekts – Depo ēkas pārbūve Jelgavas ielā 37, Rīgā) ietekmi uz šo ēku.

Būvprojekta risinājumiem jābūt ekonomiski pamatotiem, projektēšanas gaitā var tikt izvērtēti dažādi veicamie pasākumi un izmantojamie risinājumi un būvizstrādājumi. Tehnisku vai ekonomisku apsvērumu dēļ, būvprojektā var paredzēt citus risinājumus un būvizstrādājumus.

Projektētājs nodrošina, ka tehniskie risinājumi ir savstarpēji saskaņoti visas būvprojekta daļās. Projektētājs nodrošina būvprojekta saskaņošanu ar tehnisko un īpašo noteikumu izdevējiem, kā arī visām atbildīgajām institūcijām un pasūtītāju. Projektētājs uzņemas pilnu atbildību par būvprojekta risinājumu atbilstību spēkā esošajiem normatīviem aktiem un standartiem. Būvprojekta risinājumi, kas neatbilst projektēšanas uzdevumam, rakstiski jāsaskaņo ar pasūtītāju.

Būvprojektā jāparedz kvalitatīvu un atbilstošu materiālu un iekārtu pielietojums, projektētajiem risinājumiem jānodrošina racionālas un ekonomiskas ēkas ekspluatācijas izmaksas. Jānodrošina ekonomiski pamatota ēkas projektējamo risinājumu un tehnoloģiju izmaksu efektivitāte.

Projektētājam jāsaskaņo ar pasūtītāju būvizstrādājumi, tehniskie risinājumi un aprīkojums, iesniedzot tehniski ekonomisko pamatojumu. Iekārtu un aprīkojuma izvēli un izvietojumu projektēšanas gaitā jāsaskaņo ar pasūtītāju. Būvprojekts jāizstrādā izsmeļoši formulējot visas tehniskās prasības, kas nepieciešams kvalitātes nodrošināšanai, bet nepamatoti neierobežojot pielietojamos materiālus vai tehnoloģijas, kā arī neizvirzot nepamatotas konkurenci ierobežojošas prasības.

Projektētājs iesniedz pasūtītajam priekšlikumus, saskaņo ar pasūtītāju būvprojekta risinājumus.

Tehnisko dokumentāciju jāizstrādā pamatojoties uz būvatļaujā iekļautajiem projektēšanas nosacījumiem, institūciju izdotajiem tehniskajiem un īpašajiem noteikumiem.

Būvprojekta dokumentācija jāizstrādā tādā detalizācijas pakāpē, lai būtu pilnībā skaidri visi risinājumi un vadoties pēc tiem varētu veikt būvdarbus. Būvprojekta darbu apjomiem ir jābūt skaidriem un nepārprotamiem, lai būvuzņēmējs varētu aprēķināt būvdarbu izmaksas. Gadījumā, ja būvdarbu veicējam nav skaidri risinājumi un būvdarbu veikšanai nepieciešami detalizēti risinājumi, projektētājs tos izsniedz bez papildu maksas.

Apgaismojuma izstrādē jāņem vērā Ministru kabineta 20.06.2017 noteikumu Nr.353 “Prasības zaļajam publiskajam iepirkumam un to piemērošanas kārtība” 1.pielikuma prasības.

Energoefektivitātes aprēķinā jāveic, ievērojot LVS EN ISO 50001:2018 vai ekvivalenta standarta Energopārvaldības sistēmas prasības.

Būvdarbu garantijas termiņam jābūt ne mazāk par 60 (sešdesmit) mēnešiem pēc būves pieņemšanas ekspluatācijā.

1. **Būvprojekta sastāvs un noformējums**

Būvprojekts izstrādājams atbilstoši Latvijas Republikas normatīvajiem aktiem, kas sevī ietver sekojošas būvprojekta daļas:

|  |  |
| --- | --- |
| **1.** | **Vispārīgā daļa.** |
| **2.** | **Arhitektūras daļa.** |
| **3.** | **Būvkonstrukciju daļa.** |
| **4.** | **Ēkai nepieciešamo attiecīgo inženiertīklu daļas.** |
| 4.1. | Lietus ūdens kanalizācijas tīkli; |
| 4.2. | Apkure; |
| 4.3. | Ventilācija; |
| 4.4. | Klimata kontroles sistēma; |
| 4.5. | Piekļuves kontrole; |
| 4.6. | Apsardzes signalizācija; |
| 4.7. | Videonovērošana; |
| 4.8. | Ugunsgrēka atklāšanas un trauksmes signalizācijas sistēmas; |
| 4.9. | Elektroapgāde (iekšējā); |
| 4.10. | Elektroapgāde (iekšējā). |
| **5.** | **Citu inženierrisinājumu daļas, ja tādas nepieciešamas.** |
| **6.** | **Darbu organizēšanas projekts.** |
| **7.** | **Ēkas energoefektivitātes novērtējums aprēķinātajai energoefektivitātei (ja nepieciešams).** |
| **8.** | Tehnoloģiskā daļa. |
| **9.** | **Ekonomiskā daļa.** |

Būvprojekts noformējams atbilstoši Ministru kabineta 2018. gada 28. augusta noteikumu Nr. 545 “Noteikumi par Latvijas būvnormatīvu LBN 202-18 “Būvniecības ieceres dokumentācijas noformēšana”” prasībām, būvprojekta ekonomiskā daļa – atbilstoši Ministru kabineta 2017.gada 3.maija noteikumu Nr.239 „Noteikumi par Latvijas būvnormatīvu LBN 501-17 „Būvizmaksu noteikšanas kārtība””.

1. **Projektā ietveramie risinājumi un tehniskās prasības**

|  |  |
| --- | --- |
| **Nr.** | **Risinājumi un prasības** |
| **1.** | **Vispārīgā daļa** |
| 1.1. | Topogrāfisko uzmērīšanu un ģeotehnisko izpēti veic projektētājs. Pielikumā pievienots informatīvs materiāls par aptuvenu esošās grunts sastāvu (1.pielikums). |
| **2.** | **Arhitektūras daļa** |
| 2.1. | Ēkas aptuvenie izmēri – 25x9m, precīzi ēkas parametri tiek precizēti pēc tehnisko prasību izvērtēšanas. Ēkā jānodrošina caurbraucama apkopes līnija. |
| 2.2. | Ēkas augstumu līdz jumta konstrukcijām zemākajā vietā paredzēt ne mazāk kā 6 m. |
| 2.3. | Apkalpojamo transportlīdzeklu skaits — 1. |
| 2.4. | Transportlīdzekļa gabarīti: garums - 18750 mm; platums - 2550 mm; augstums - 3450 mm (ar kontaktstieņiem). |
| 2.5. | Ēkas novietni paredzēt, ievērtējot zemes gabalā esošos inženiertīklus atbilstoši topogrāfijai, kā arī ievērojot 2.trolejbusu parka Depo ceha rekonstrukcijas būvprojektu. Teritorijas sadaļas un jaunbūves novietnes projektēšana veicama saskaņā ar pielikumā pievienoto skici (2.pielikums). |
| 2.6. | No jauna izbūvējamās brauktuves teritorijā un pieguļošās teritorijas segumiem paredzēt asfalta segumu, projektēt ievērojot “Ceļu specifikācijas 2019”. |
| 2.7. | Projektējamās ēkas paredzētajā novietnē esošo kontakttīkla konstrukciju (balsti, atsaites, kabeļi u.c.) demontāžu veic pasūtītājs, citu inženiertīklu demontāža un/vai pārbūve, ja tāda nepieciešama, jāparedz būvprojektā. |
| 2.8. | Projektējamās ēkas paredzamo telpu lietošanas veidus, to platības un izvietojumus izstrādāt atbilstoši “Tehniskais uzdevums” (3., 4.pielikums). |
| 2.9. | Ēkas fasādes un to detaļas (logi, durvis, skārda detaļas, cokola apdare) paredzēt sekojošos toņos:* Cokola apmetuma tonis Q840 ("TIKKURILA") vai ekvivalents
* Sienas izolācijas paneļi RAL 9007 vai ekvivalents
* Skārda apdare, Skārda detaļu tonis RAL 7043 vai ekvivalents
* Logu, durvju, vārtu rāmju tonis RAL 7021 vai ekvivalents
 |
| 2.10. | Ēkas cokola daļa – siltināta, apmesta un krāsota. |
| **3.** | **Būvkonstrukciju daļa** |
| 3.1. | Ēkas pamati projektējami atbilstoši ģeotehniskai izpētei un aprēķiniem, projektējamās ēkas iespējamais konstruktīvais risinājums – metāla karkasa nesošā konstrukcija ar sendvičtipa paneļu apšuvumu sienām un jumtam. |
| **4.** | **Ēkai nepieciešamo attiecīgo inženiertīklu daļas.** |
| 4.1. | Ēkai paredzēt nepieciešamos iekšējos inženiertīklus – apkuri un ventilāciju, apgaismes un spēka tīklus, zemējuma sistēmu, pārsprieguma aizsardzību, ugunsdrošības signalizāciju. |
| 4.2. | Noteikt zibensaizsardzības līmeni/zibensaizsardzības sistēmas klasi, ierīkošanas nepieciešamību, ņemot vērā būves raksturlielumus un riska kritērijus. |
| 4.3. | Ēkai paredzēt nepieciešamos ārējos inženiertīklus. |
| 4.4. | Ēkai paredzēt lietus ūdeņu novadīšanas sistēmu ar pieslēgumu pie teritorijā esošajiem inženiertīkliem. |
| 4.5. | Projektējamās ēkas iekšējo un ārējo inženiertīklu risinājumus izstrādāt atbilstoši “Tehniskais uzdevums” (3., 4.pielikums). |
| **5.** | **Citu inženierrisinājumu daļas, ja tādas nepieciešamas.** |
| **6.** | **Darbu organizēšanas projekts.** |
| 6.1. | Būvdarbu veikšanā un organizēšanā paredzēt tādus risinājumus, lai nodrošinātu trolejbusu parka normālu un nepārtrauktu darbību un ēkai piekļaujošās teritorijas ekspluatēšanu visā būvniecības procesa laikā. Izstrādāt būvdarbu kalendāra plānu. |
| **7.** | **Ēkas energoefektivitātes novērtējums aprēķinātajai energoefektivitātei (ja nepieciešams) ES-P** |
| **8.** | **Tehnoloģiskā daļa TN** |
| 8.1. | Projektējamā ēkā paredzamā tehnoloģiskā procesa tehnisko informāciju izsniedz pasūtītājs, risinājumus paredzēt atbilstoši “Tehniskais uzdevums” (3., 4.pielikums). |
| **9.** | **Ekonomiskā daļa IS, BA, T** |
| 9.1. | Jāizstrādā atbilstoši Ministru kabineta 2017.gada 3.maija noteikumu Nr.239 „Noteikumi par Latvijas būvnormatīvu LBN 501-17 „Būvizmaksu noteikšanas kārtība””. |

1. **Autoruzraudzības prasības**

Autoruzraudzība veicama atbilstoši projektēšanas uzdevuma, Būvniecības likuma, Ministru kabineta noteikumu un citu būvniecību reglamentējošo normatīvo aktu prasībām.

Autoruzraudzība veicama visu būvdarbu laiku (no līguma noslēgšanas dienas līdz objekta pieņemšanai ekspluatācijā) un pilnībā jānodrošina autoruzraudzības funkciju veikšanu objektā. Papildu atlīdzība par objekta autoruzraudzības pakalpojumiem nav paredzēta. Autoruzraudzības izmaksās paredzami visi pakalpojumi, kas nodrošina autoruzrauga un autoruzraugu grupas darbu attiecībā uz šo objektu. Autoruzrauga darbs objektā visā būvdarbu periodā jānodrošina vismaz 1 (vienu) reizi nedēļā. Ar autoruzraudzības kārtībā izstrādājamiem risinājumiem (nepilnības, kļūdas, risinājumu detalizācija) visā objekta būvniecības laikā autoruzraugs nodrošina bez papildu maksas.

1. Atbilstoši Ministru kabineta 19.08.2014. noteikumiem Nr.500 “Vispārīgie būvnoteikumi”. [↑](#footnote-ref-1)
2. Atbilstoši Ministru kabineta 12.06.2018. noteikumiem Nr.326 “Būvju klasifikācijas noteikumi”. [↑](#footnote-ref-2)